Torna l’Escola de Nadal per al gaudi dels xiquets i xiquetes de Burjassot
2025-07-24

El Nadal tornarà a ser molt especial a Burjassot. El municipi es vestirà de festa, de celebració i de bons desitjos per a viure una de les dates més entranyables de l’any en la qual també es donarà l’oportunitat a les famílies de conciliar la seua vida laboral amb les vacances escolars de les xiquetes i els xiquets de la casa.

Des de l’àrea de Cultura i Joventut de l’Ajuntament de Burjassot, dirigida per Estefanía Ballesteros, ja tenen tot preparat per a celebrar una nova edició de l’Escola de Nadal, la qual es desenvoluparà durant les vacances escolars i que té per objectiu, ajudar a les familiar*burjassoteres a conciliar la seua vida laboral i familiar.

La matrícula de l’Escola de Nadal podrà formalitzar-se a partir del 4 de desembre, bé telemàticament, en este ENLLAÇ o bé de manera presencial, en la Casa de Cultura. En este últim cas, és necessari sol·licitar cita prèvia en aquest ENLLAÇ.

L’Escola de Nadal, amb un màxim de 50 places més tres places per a menors amb necessitats educatives especials, tindrà lloc del 26 al 29 de desembre de 2023 i del 2 al 5 de gener de 2024 i està pensada per a xiquetes i xiquets de 4 a 12 anys (nascuts entre 2011 i 2019).

Depenent de l’horari i de si es tria o no el servei de menjador, amb un màxim de 25 places, el preu de l’Escola de Nadal variarà. En el cas de triar l’horari regular, de 09.00 a 13.30 hores, el preu és de 42€; si s’inclou la “matinera”, de 08.00 a 09.00 hores, s’afegirà 9€ a eixe preu i, en el cas del menjador, el servei té un preu de 30€.

Hi ha descompte, en el servei educatiu, del 50% a famílies nombroses i del 100% a famílies nombroses especials.